Դավիթ Չալոյան

**Դավիթ Արեսի Չալոյան** (), սիրողական ոճի հայ բռնցքամարտիկ, հանդես է գալիս գերծանր քաշային կարգում, Հայաստանի բռնցքամարտի հավաքականի անդամ, աշխարհի առաջնության արծաթե մեդալակիր (2021), աշխարհի զինվորականների առաջնության բրոնզե մեդալակիր (2021), Հայաստանի քառակի չեմպիոն (2016, 2017, 2020, 2021), բազմակի  միջազգային և հանրապետական ​​սիրողական մրցաշարերի հաղթող և մրցանակակիր։

## Կենսագրություն
Դավիթ Չալոյանը ծնվել է 1997 թվականի սեպտեմբերի 30-ին Գյումրի քաղաքում։ Բռնցքամարտով սկսել է մարզվել 15 տարեկանում, առաջին քայլերն արել է Գյումրու հերթափոխի պետական մարզական քոլեջում։ Նրա մարզիչներն են եղել Կարեն Ղազարյանն ու Ռուդիկ Մկրտչյանը։
### Սիրողական կարիերա
2016 թվականի հոկտեմբերին Երևանում կայացած առաջնությունում Դավիթ Չալոյանը 91 կգ-ից բարձր քաշային կարգում եզրափակչում հաղթել է Ռաֆայել Սիմոնյանին և դարձել Հայաստանի չեմպիոն։ 2017 թվականի հոկտեմբերին Երևանում կայացած առաջնությանը նույն քաշային կարգում եզրափակչում հաղթել է Արամ Աբրահամյանին և դարձել Հայաստանի չեմպիոն։
### 2020-2021
2020 թվականի դեկտեմբերին Երևանում կայացած առաջնությունում նա 91 կգ քաշային կարգում եզրափակչում հաղթել է Գուրգեն Հովհաննիսյանին և կրկին դարձել Հայաստանի չեմպիոն։ 2021 թվականի սեպտեմբերին Երևանում նա նորից է նվաճել նույն տիտղոսը, այս անգամ եզրափակչում հաղթելով Գևորգ Մուրադյանին։

Իսկ 2021 թվականի սեպտեմբերին՝ Մոսկվայում (Ռուսաստան) ռազմական անձնակազմի 58-րդ աշխարհի առաջնությունում, որն անցկացվել է Ռազմական սպորտի միջազգային խորհրդի հովանու ներքո, Դավիթ Չալոյանը կիսաեզրափակիչում 1:4 հաշվով հաշվով ուզբեկ Լազիզբեկ Մուլաջոնովին, որը հետագա պայքարից հետո դարձել է 2021 թվականի բանակայինների աշխարհի չեմպիոն։

2021 թվականի նոյեմբերի սկզբին Բելգրադում (Սերբիա) նա առաջին անգամ մասնակցել է մեծահասակների աշխարհի առաջնությանը և 92 կգ քաշային կարգում դարձել արծաթե մեդալակիր․ հայ բռնցքամարտիկը 1/16 եզրափակչում 4:1 հաշվով հաղթել է ուկրաինացի բռնցքամարտիկ Ցոտնե Ռոգավային, 1/8 եզրափակչում 4:1 հաշվով՝ կոլումբիացի բռնցքամարտիկ Քրիստիան Սալսեդոյին, քառորդ եզրափակչում 3:2 հաշվով՝ ուզբեկ բռնցքամարտիկ Լազիզբեկ Մուլաջոնովին, կիսաեզրափակչում 5:0 հաշվով՝ ադրբեջանցի բռնցքամարտիկ Մուհամմադ Աբդուլաևին, սակայն եզրափակչում 1:4 հաշվով հաշվով ռուս բռնցքամարտիկ Մարկ Պետրովսկուն։

### 2022-2023
2022 թվականի մայիսին Երևանում մասնակցել է Եվրոպայի առաջնությանը, որտեղ 1/8 եզրափակչում 5։ 0 հաշվով հաղթել է բոսնիացի Յուրայ Սոլդոյին, սակայն քառորդ եզրափակչի 1-ին ռաունդում վաղաժամ տեխնիկական նոկաուտով պարտվել է իսպանացի Այուբ Գադֆա Դրիսիին։

2023 թվականի փետրվարին Սոֆիայում (Բուլղարիա) կայացած մենամարտում նա կիսաեզրափակչում հաղթել է բրազիլացի Աբներ Տեյշեյրային, սակայն եզրափակչում պարտվել է ուզբեկ բռնցքամարտիկ Բախոդիր Ժալոլովին։

2023 թվականի մայիսին Տաշքենդում (Ուզբեկստան) մասնակցել է աշխարհի առաջնությանը, որտեղ 92 կգ քաշային կարգում  մրցումների 1/16 եզրափակչում պարտվել է  Չինաստանը ներկայացնող ղազախ Դանաբեկ Բայգազիին։

2023 թվականի հունիսին մասնակցել է Կրակովի (Լեհաստան) 3-րդ Եվրոպական խաղերին, որտեղ առաջին փուլում հաղթել է սերբ Վլադան Բաբիչին, 1/8 եզրափակչում՝ Մարտին Պինցին, սակայն քառորդ եզրափակչում պարտվել է բրիտանացի Դելիշես Օրիին։

### Մարզական արդյունքներ
### Սիրողական
*Բռնցքամարտի աշխարհի առաջնություն 2021 -արծաթ
*Բռնցքամարտի աշխարհի ռազմական առաջնություն 2021 -բրոնզ
*Բռնցքամարտի Հայաստանի առաջնություն 2016 - ոսկի
*Բռնցքամարտի Հայաստանի առաջնություն 2017 - ոսկի
*Բռնցքամարտի Հայաստանի առաջնություն 2020 - ոսկի
*Բռնցքամարտի Հայաստանի առաջնություն 2021 - ոսկի

## Ծանոթագրություններ

## Արտաքին հղումներ
* Давит Чалоян — новости на сайте AllBoxing.Ru
* Давит Чалоян — новости на сайте vRINGe.com

Կատեգորիա:Հայ բռնցքամարտիկներ